ᱵᱤᱡᱩ ᱯᱚᱴᱱᱟᱭᱚᱠ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ

ᱵᱤᱡᱩ ᱯᱚᱴᱱᱟᱭᱚᱠ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ  ᱫᱚ ᱥᱤᱧᱚᱛ ᱨᱮᱱᱟᱜ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱵᱷᱩᱵᱽᱱᱮᱥᱚᱨ ᱨᱮ ᱢᱮᱱᱟᱜ ᱢᱤᱫᱴᱟᱹᱝ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱠᱟᱱᱟ ᱾ ᱱᱚᱣᱟ ᱫᱚ ᱵᱷᱩᱵᱽᱱᱮᱥᱚᱨ ᱨᱮᱞᱣᱮ ᱥᱴᱮᱥᱚᱱ ᱠᱷᱚᱱ ᱮᱛᱚᱢᱼᱯᱟᱪᱮ ᱨᱮ ᱔ ᱠᱤᱞᱚᱢᱤᱴᱚᱨ ᱟᱨ ᱥᱚᱦᱚᱨ ᱛᱟᱞᱢᱟ ᱠᱷᱚᱱ ᱖ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾

ᱳᱰᱤᱥᱟ ᱨᱤᱱᱤᱡ ᱢᱟᱲᱟᱝ ᱥᱤᱨᱟᱹ ᱢᱚᱱᱛᱨᱤ ᱟᱨ ᱧᱩᱛᱩᱢᱟᱱ ᱩᱰᱟᱹᱱ ᱪᱟᱪᱞᱟᱣᱤᱭᱟᱹ ᱟᱨ ᱯᱷᱩᱨᱜᱟᱹᱞ ᱞᱟᱹᱲᱦᱟᱹᱭᱤᱡ ᱵᱤᱡᱩ ᱯᱚᱴᱱᱟᱭᱚᱠ ᱟᱜ ᱧᱩᱛᱩᱢ ᱛᱮ ᱱᱚᱣᱟ ᱩᱰᱟᱹᱱ ᱰᱟᱹᱦᱤ ᱫᱚ ᱥᱤᱧᱚᱛ ᱨᱮᱱᱟᱜ ᱑᱔ ᱟᱱᱟᱜ ᱟᱹᱰᱤ ᱠᱟᱹᱢᱤᱭᱟᱱ ᱩᱰᱟᱹᱱ ᱰᱟᱹᱦᱤ ᱠᱟᱱᱟ ᱟᱨ ᱥᱤᱧᱚᱛᱤᱭᱟᱹ ᱩᱰᱟᱹᱱ ᱰᱟᱹᱦᱤ ᱯᱨᱚᱫᱷᱟᱱᱤᱠᱚᱨᱚᱱ ᱦᱚᱛᱮᱛᱮ ᱵᱮᱱᱟᱣ ᱟᱠᱟᱱ ᱩᱰᱟᱹᱱ ᱰᱟᱹᱦᱤ ᱠᱚ ᱢᱩᱫᱽ ᱨᱮ ᱱᱚᱣᱟ ᱫᱚ ᱑᱑ ᱟᱱᱟᱜ ᱟᱹᱰᱤ ᱠᱟᱹᱢᱤᱭᱟᱱ ᱩᱰᱟᱹᱱ ᱰᱟᱹᱦᱤ ᱠᱟᱱᱟ ᱾ ᱠᱟᱨᱜᱳ ᱴᱨᱟᱯᱷᱤᱠ ᱞᱮᱠᱟᱛᱮ ᱱᱚᱣᱟ ᱫᱚ ᱥᱤᱧᱚᱛ ᱨᱮᱱᱟᱜ ᱑᱘ ᱟᱱᱟᱜ ᱡᱚᱛᱚ ᱠᱷᱚᱱ ᱵᱟᱹᱲᱛᱤ ᱠᱟᱹᱢᱤᱭᱟᱱ ᱩᱰᱟᱹᱱ ᱰᱟᱹᱦᱤ ᱠᱟᱱᱟ ᱾ ᱒᱐᱒᱓ᱼ᱒᱐᱒᱔ ᱥᱟᱞ ᱨᱮ ᱱᱚᱰᱮ ᱔.᱖ ᱢᱤᱞᱤᱭᱚᱱ ᱠᱷᱚᱱ ᱰᱮᱦᱮᱨ ᱜᱟᱱ ᱯᱟᱥᱮᱱᱡᱚᱨ ᱟᱨ ᱙.᱘᱐᱐᱐ ᱢᱤᱴᱨᱤᱠ ᱴᱚᱱ ᱠᱷᱚᱱ ᱰᱮᱦᱮᱨ ᱠᱟᱨᱜᱚ ᱠᱚ ᱦᱟᱛᱟᱣ ᱞᱮᱫᱼᱟ ᱾

ᱱᱟᱜᱟᱢ
ᱱᱚᱶᱟ ᱩᱰᱟᱹᱱ ᱰᱟᱹᱦᱤ ᱫᱚ ᱑᱗ ᱮᱯᱨᱤᱞ ᱑᱙᱖᱒ ᱨᱮ ᱳᱰᱤᱥᱟ ᱨᱤᱱ ᱦᱚᱲ ᱠᱚ ᱞᱟᱹᱜᱤᱫ ᱛᱮ ᱛᱮᱭᱟᱨ ᱞᱮᱱᱟ, ᱡᱟᱦᱟᱸ ᱫᱚ ᱯᱚᱱᱚᱛ ᱨᱮᱱᱟᱜ ᱯᱩᱭᱞᱩ ᱵᱮᱯᱟᱨᱤ ᱩᱰᱟᱹᱱ ᱰᱟᱹᱦᱤ ᱵᱮᱱᱟᱣ ᱮᱱᱟ ᱾ ᱩᱰᱟᱹᱱ ᱰᱟᱹᱦᱤ ᱨᱮ ᱵᱟᱨᱭᱟ ᱠᱟᱹᱢᱤᱭᱟᱹ ᱥᱮᱰᱭᱩᱞ ᱯᱟᱥᱮᱱᱡᱚᱨ ᱴᱟᱨᱢᱤᱱᱟᱞ ᱢᱮᱱᱟᱜᱼᱟ ᱾ ᱚᱱᱟ ᱰᱳᱢᱮᱥᱴᱤᱠ ᱟᱨ ᱡᱮᱡᱟᱹᱛᱤᱭᱟᱹᱨᱤ ᱯᱟᱥᱮᱱᱡᱚᱨ ᱠᱚ ᱞᱟᱹᱜᱤᱫ ᱫᱚ ᱦᱩᱭᱩᱜ ᱠᱟᱱᱟ ᱴᱟᱨᱢᱤᱱᱟᱞ ᱑ ᱟᱨ ᱒ ᱾

ᱢᱟᱨᱪ ᱒᱐᱑᱓ ᱨᱮ, ᱢᱟᱨᱮ ᱱᱚᱜᱽᱨᱤᱠ ᱩᱰᱟᱹᱱ ᱢᱚᱱᱛᱨᱤ, ᱚᱡᱤᱛ ᱥᱤᱝ ᱮ ᱴᱟᱨᱢᱤᱱᱟᱞ ᱑ ᱮ ᱩᱰᱷᱟᱹᱣ ᱥᱟᱹᱜᱩᱱ ᱠᱮᱫᱼᱟ, ᱡᱟᱦᱟᱸ ᱫᱚ ᱚᱲᱟᱜ ᱨᱤᱱ ᱯᱟᱥᱮᱱᱡᱚᱨ ᱠᱚ ᱥᱮᱵᱟ ᱠᱚ ᱮᱢᱟᱜᱼᱟ, ᱟᱨ ᱴᱟᱨᱢᱤᱱᱟᱞ ᱒ ᱫᱚ ᱡᱮᱡᱟᱹᱛᱤᱭᱟᱹᱨᱤ ᱥᱮᱵᱟ ᱠᱚ ᱞᱟᱹᱜᱤᱫ ᱱᱟᱣᱟ ᱛᱮᱭᱟᱨ ᱠᱮᱫᱼᱟ ᱾ ᱮᱭᱟᱨ ᱤᱱᱰᱤᱭᱟ ᱠᱩᱣᱟᱞᱟ ᱞᱟᱢᱯᱩᱨ ᱟᱨ ᱵᱮᱝᱠᱚᱠ ᱞᱟᱹᱜᱤᱫ ᱩᱰᱟᱹᱱ ᱮᱦᱚᱵ ᱠᱮᱫ ᱛᱟᱭᱚᱢ ᱟᱨ ᱮᱭᱟᱨ ᱮᱥᱤᱭᱟ ᱠᱩᱣᱟᱞᱟ ᱞᱟᱢᱯᱩᱨ ᱞᱟᱹᱜᱤᱫ ᱩᱰᱟᱹᱱ ᱮᱦᱚᱵ ᱠᱮᱫ ᱛᱟᱭᱚᱢ, ᱥᱤᱧᱚᱛ ᱥᱚᱨᱠᱟᱨ ᱒᱐᱑᱓ ᱚᱠᱴᱚᱵᱚᱨ ᱨᱮ ᱱᱚᱣᱟ ᱩᱰᱟᱹᱱ ᱰᱟᱹᱦᱤ ᱫᱚ ᱡᱮᱡᱟᱹᱛᱤᱭᱟᱹᱨᱤ ᱢᱟᱹᱱ ᱮ ᱮᱢ ᱞᱮᱫᱼᱟ ᱾ ᱢᱮᱱᱠᱷᱟᱱ, ᱛᱟᱭᱚᱢ ᱛᱮ ᱠᱚᱵᱤᱰᱼ᱑᱙ ᱠᱷᱟᱹᱛᱤᱨ ᱠᱚ ᱱᱚᱣᱟ ᱦᱚᱨ ᱰᱟᱦᱟᱨ ᱫᱚᱠᱚ ᱢᱩᱪᱟᱹᱫ ᱠᱮᱫᱼᱟ ᱾ ᱤᱱᱰᱤᱜᱳ ᱤᱫᱤ ᱛᱮ ᱵᱮᱝᱠᱚᱠ, ᱫᱩᱵᱟᱭ ᱟᱨ ᱥᱤᱝᱜᱟᱯᱩᱨ ᱞᱟᱹᱜᱤᱫ ᱥᱚᱡᱷᱮ ᱩᱰᱟᱹᱱ ᱮᱦᱚᱵ ᱛᱟᱭᱚᱢ ᱢᱮ ᱒᱐᱒᱓ ᱨᱮ ᱵᱷᱩᱵᱽᱱᱮᱥᱚᱨ ᱠᱷᱚᱱ ᱡᱮᱡᱟᱹᱛᱤᱭᱟᱹᱨᱤ ᱪᱟᱪᱞᱟᱣ ᱟᱨᱦᱚᱸ ᱮᱦᱚᱵ ᱮᱱᱟ ᱾ ᱢᱮ ᱒᱐᱒᱓ ᱨᱮ, ᱩᱰᱟᱹᱱ ᱰᱟᱹᱦᱤ ᱨᱮ ᱔ ᱢᱮᱜᱟᱣᱟᱴ ᱨᱮᱱᱟᱜ ᱥᱳᱞᱟᱨ ᱯᱞᱟᱱᱴᱚᱨ ᱮᱦᱚᱵ ᱞᱮᱱᱟ, ᱡᱟᱦᱟᱸ ᱫᱚ ᱱᱚᱶᱟ ᱫᱚ ᱯᱩᱨᱟᱹ ᱱᱟᱣᱟ ᱫᱟᱲᱮ ᱛᱮ ᱪᱟᱞᱟᱣ ᱠᱟᱛᱮ, ᱯᱩᱨᱟᱹ ᱰᱷᱮᱨ ᱫᱤᱱ ᱵᱚᱭᱛᱚᱨ ᱟᱨ ᱮᱱᱮᱨᱡᱤᱼᱥᱟᱨᱮᱡᱚᱜ ᱞᱟᱹᱜᱤᱫ ᱛᱮ ᱩᱰᱟᱹᱱ ᱰᱟᱹᱦᱤ ᱨᱮ ᱵᱚᱫᱚᱞ ᱮᱱᱟ ᱾ ᱢᱮ ᱒᱐᱒᱔ ᱨᱮ, ᱮᱭᱟᱨ ᱮᱥᱤᱭᱟ ᱫᱚ ᱠᱩᱣᱟᱞᱟ ᱞᱟᱢᱯᱩᱨ ᱞᱟᱹᱜᱤᱫ ᱩᱰᱟᱹᱱ ᱥᱟᱶᱛᱮ ᱩᱰᱟᱹᱱ ᱰᱟᱹᱦᱤ ᱠᱷᱚᱱ ᱡᱮᱡᱟᱹᱛᱤᱭᱟᱹᱨᱤ ᱪᱟᱪᱞᱟᱣ ᱟᱨᱦᱚᱸ ᱮᱦᱚᱵ ᱠᱮᱫᱼᱟ ᱾

ᱤᱱᱯᱨᱟᱥᱴᱨᱚᱠᱪᱚᱨ
ᱵᱤᱡᱩ ᱯᱟᱴᱱᱟᱭᱚᱠ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱫᱚ ᱥᱟᱢᱟᱝ ᱥᱤᱧᱚᱛ ᱨᱮᱱᱟᱜ ᱢᱤᱫᱴᱟᱹᱝ ᱢᱩᱬᱩᱛ ᱱᱚᱜᱽᱨᱤᱠ ᱩᱰᱟᱹᱱ ᱰᱟᱹᱦᱤ ᱠᱟᱱᱟ ᱾ ᱩᱰᱟᱹᱱ ᱰᱟᱹᱦᱤ ᱨᱮ ᱵᱟᱨᱭᱟ ᱠᱟᱹᱢᱤᱭᱟᱛᱮ ᱵᱟᱪᱷᱚᱱ ᱟᱠᱟᱱ ᱯᱟᱥᱮᱱᱡᱚᱨ ᱴᱟᱨᱢᱤᱱᱟᱞ ᱢᱮᱱᱟᱜᱼᱟ, ᱡᱮᱢᱚᱱ ᱴᱟᱨᱢᱤᱱᱟᱞ ᱑ ᱟᱨ ᱒ ᱾

ᱴᱟᱨᱢᱤᱱᱟᱞ ᱠᱚ
ᱴᱟᱨᱢᱤᱱᱟᱞ ᱑
ᱢᱟᱨᱪ ᱒᱐᱑᱓ ᱨᱮ ᱩᱰᱷᱟᱹᱣ ᱥᱟᱹᱜᱩᱱ ᱟᱠᱟᱱ ᱱᱚᱣᱟ ᱴᱟᱨᱢᱤᱱᱟᱞ ᱨᱮᱱᱟᱜ ᱫᱟᱲᱮ ᱥᱮᱨᱢᱟ ᱨᱮ ᱔ ᱢᱤᱞᱤᱭᱚᱱ ᱜᱟᱱ ᱯᱟᱥᱮᱱᱡᱚᱨ ᱥᱮᱱᱚᱜᱼᱟ ᱟᱨ ᱱᱚᱣᱟ ᱑.᱔᱕ ᱵᱤᱞᱤᱭᱚᱱ ᱴᱟᱠᱟ ᱛᱮ ᱵᱮᱱᱟᱣ ᱟᱠᱟᱱᱟ ᱾ AAI ᱫᱚ ᱫᱤᱥᱚᱢ ᱡᱟᱠᱟᱛ ᱓᱕ ᱜᱚᱴᱟᱝ ᱵᱟᱝᱼᱢᱮᱴᱨᱚ ᱩᱰᱟᱹᱱ ᱰᱟᱹᱦᱤ ᱠᱚ ᱩᱫᱩᱜ ᱥᱚᱫᱚᱨ ᱞᱟᱹᱜᱤᱫ ᱱᱟᱣᱟ ᱴᱟᱨᱢᱤᱱᱟᱞ ᱠᱚ ᱩᱛᱷᱱᱟᱹᱣ ᱟᱠᱟᱫᱟ ᱾ ᱴᱟᱨᱢᱤᱱᱟᱞ ᱑, ᱑᱘,᱒᱔᱐ ᱜᱟᱺᱴ ᱢᱤᱴᱚᱨ (᱑᱙᱐,᱓᱐᱐ ᱜᱟᱺᱴ ᱯᱷᱤᱴ) ᱨᱮᱱᱟᱜ ᱜᱩᱴ ᱚᱥᱟᱨ ᱵᱤᱥᱟᱹᱨ ᱟᱜ ᱵᱟᱨ ᱛᱟᱞᱟ ᱵᱤᱞᱰᱤᱝ ᱢᱮᱱᱟᱜᱼᱟ, ᱡᱟᱦᱟᱸ ᱨᱮ ᱯᱩᱱᱭᱟᱹ ᱮᱭᱟᱨᱚᱵᱨᱤᱡᱽ, ᱯᱩᱱᱭᱟᱹ ᱞᱤᱯᱷᱴ, ᱟᱭᱢᱟ ᱮᱥᱠᱮᱞᱮᱴᱚᱨ, ᱑᱘ ᱪᱮᱠᱼᱤᱱ ᱠᱟᱣᱩᱱᱴᱟᱨ, ᱯᱮᱭᱟ ᱥᱮᱴᱮᱨᱟᱜ ᱡᱤᱱᱤᱥ ᱠᱚᱱᱵᱷᱮᱭᱟᱨ, ᱢᱤᱫᱴᱟᱹᱝ ᱥᱯᱟ ᱟᱨ ᱟᱭᱢᱟ ᱢᱟᱹᱪᱤ ᱢᱮᱱᱟᱜᱼᱟ ᱾ ᱴᱚᱴᱷᱟ ᱰᱮᱦᱮᱨᱚᱜ ᱟᱨ ᱥᱮᱱᱚᱜ ᱞᱟᱣᱩᱱᱡᱽ ᱵᱮᱜᱚᱨ, ᱴᱟᱨᱢᱤᱱᱟᱞ ᱑ ᱨᱮ ᱟᱨᱦᱚᱸ ᱟᱭᱢᱟ ᱞᱟᱣᱩᱱᱡᱽ ᱢᱮᱱᱟᱜᱼᱟ, ᱡᱟᱦᱟᱸ ᱨᱮ ᱵᱷᱤᱟᱭᱤᱯᱤ ᱞᱟᱣᱩᱱᱡᱽ, ᱯᱟᱞ ᱦᱟᱭᱤᱴᱥ ᱥᱯᱟ ᱞᱟᱣᱩᱱᱡᱽ, ᱰᱟᱠᱚᱴᱟ ᱞᱟᱣᱩᱱᱡᱽ ᱟᱨ ᱢᱮᱯᱷᱮᱭᱟᱨ ᱞᱟᱣᱩᱱᱡᱽ ᱥᱮᱞᱮᱫ ᱢᱮᱱᱟᱜᱼᱟ ᱾

ᱴᱟᱨᱢᱤᱱᱟᱞ ᱒
ᱴᱟᱨᱢᱤᱱᱟᱞ ᱒ ᱫᱚ ᱡᱮᱡᱟᱹᱛᱤᱭᱟᱹᱨᱤ ᱠᱟᱹᱢᱤᱦᱚᱨᱟ ᱠᱚ ᱦᱟᱛᱟᱣᱟ ᱾ ᱱᱚᱶᱟ ᱫᱚ ᱑᱙᱖᱐ ᱥᱮᱨᱢᱟ ᱨᱮᱱᱟᱜ ᱛᱟᱞᱟ ᱥᱮᱦᱮᱫ ᱨᱮ ᱰᱚᱢᱮᱥᱴᱤᱠ ᱩᱰᱟᱹᱱ ᱠᱚ ᱯᱩᱨᱟᱹᱣ ᱞᱟᱹᱜᱤᱫ ᱛᱮ ᱵᱮᱱᱟᱣ ᱞᱮᱱᱟ ᱾ ᱖,᱒᱖᱔ ᱜᱟᱺᱴ ᱢᱤᱴᱚᱨ (᱖᱗,᱔᱓᱐ ᱜᱟᱺᱴ ᱯᱷᱩᱴ) ᱴᱟᱨᱢᱤᱱᱟᱞ ᱨᱮ ᱖ ᱪᱮᱠᱼᱤᱱ ᱠᱚᱣᱩᱱᱴᱚᱨ, ᱑᱐ ᱤᱢᱤᱜᱨᱟᱥᱚᱱ ᱠᱚᱣᱩᱱᱴᱚᱨ, ᱯᱩᱱᱭᱟᱹ ᱠᱟᱥᱴᱳᱢ ᱠᱚᱣᱩᱱᱴᱚᱨ, ᱟᱭᱢᱟ ᱵᱮᱵᱚᱥᱛᱟ ᱟᱨ ᱟᱭᱢᱟ ᱡᱟᱭᱜᱟ ᱠᱚ ᱢᱮᱱᱟᱜᱼᱟ ᱾ ᱘᱗᱒ ᱢᱤᱞᱤᱭᱚᱱ ᱴᱟᱠᱟ ᱛᱮ ᱵᱮᱱᱟᱣ ᱟᱠᱟᱱ ᱢᱤᱫ ᱞᱤᱸᱠ ᱵᱤᱞᱰᱤᱝ ᱴᱟᱨᱢᱤᱱᱟᱞ ᱑ ᱟᱨ ᱒ ᱡᱚᱲᱟᱣ ᱟᱠᱟᱱᱟ, ᱡᱟᱦᱟᱸ ᱫᱚ ᱢᱩᱬᱩᱛ ᱞᱮᱠᱟᱛᱮ ᱚᱲᱟᱜ ᱟᱨ ᱡᱮᱡᱟᱹᱛᱤᱭᱟᱹᱨᱤ ᱥᱮᱱᱚᱜ ᱞᱟᱹᱜᱤᱫ ᱵᱮᱵᱷᱟᱨᱚᱜ ᱠᱟᱱᱟ ᱾

ᱡᱮᱡᱟᱹᱛᱤᱭᱟᱹᱨᱤ ᱠᱟᱨᱜᱳ ᱴᱟᱨᱢᱤᱱᱟᱞ
ᱵᱤᱡᱩ ᱯᱟᱴᱱᱟᱭᱚᱠ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱫᱚ ᱥᱟᱢᱟᱝ ᱥᱤᱧᱚᱛ ᱨᱮᱱᱟᱜ ᱢᱩᱬᱩᱛ ᱮᱭᱟᱨ ᱠᱟᱨᱜᱳ ᱛᱟᱞᱢᱟ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾ ᱩᱰᱟᱹᱱ ᱰᱟᱹᱦᱤ ᱨᱮ ᱮᱭᱟᱨ ᱠᱟᱨᱜᱳ ᱠᱟᱹᱢᱤᱦᱚᱨᱟ ᱫᱚ ᱥᱤᱧᱚᱛᱤᱭᱟᱹ ᱩᱰᱟᱹᱱ ᱰᱟᱹᱦᱤ ᱚᱛᱷᱚᱨᱤᱴᱤ ᱨᱮᱱᱟᱜ ᱠᱟᱨᱜᱳ ᱞᱚᱡᱤᱥᱴᱤᱠᱥ ᱮᱸᱰ ᱮᱞᱟᱭᱤᱰ ᱥᱟᱨᱵᱤᱥᱤᱥ ᱠᱚᱢᱯᱟᱱᱤ ᱞᱤᱢᱤᱴᱮᱰ ᱮ.ᱟᱭᱤ.ᱟᱭᱤ.ᱥᱤ.ᱮᱞ.ᱮ.ᱮᱥ. (AAICLAS) ᱦᱚᱛᱮᱛᱮ ᱪᱟᱞᱟᱜ ᱠᱟᱱᱟ ᱾

ᱨᱟᱱᱣᱮ
ᱩᱰᱟᱹᱱ ᱰᱟᱹᱦᱤ ᱨᱮ ᱵᱟᱨᱭᱟ ᱡᱚᱲᱟᱣ ᱟᱠᱟᱱ ᱩᱰᱟᱹᱱ ᱰᱟᱹᱦᱤ ᱢᱮᱱᱟᱜᱼᱟ, ᱡᱚᱛᱚ ᱢᱩᱬᱩᱛ ᱠᱟᱹᱢᱤ ᱞᱟᱹᱜᱤᱫ ᱯᱨᱟᱭᱢᱟᱨᱤ ᱨᱟᱱᱣᱮ ᱫᱚ ᱑᱔/᱓᱒ ᱟᱨ ᱨᱟᱣᱟᱞ ᱩᱰᱟᱹᱱ ᱜᱟᱹᱰᱤ ᱠᱟᱹᱢᱤ ᱞᱟᱹᱜᱤᱫ ᱫᱚ ᱫᱚᱥᱟᱨ ᱨᱟᱱᱣᱮ ᱕/᱒᱓ ᱠᱟᱱᱟ ᱾

+ᱵᱤ.ᱯᱤ.ᱟᱭᱤ. ᱩᱰᱟᱹᱱ ᱰᱟᱹᱦᱤ ᱨᱮ ᱨᱟᱱᱣᱮᱨᱟᱱᱣᱮ ᱮᱞᱡᱤᱞᱤᱧᱚᱥᱟᱨᱮᱯᱨᱚᱪ ᱞᱟᱭᱤᱴ/ᱟᱭᱤ.ᱮᱞ.ᱮᱥ᱑᱔/᱓᱒CAT-I / CAT-II᱐᱕/᱒᱓CAT-I / CAT-II

ᱥᱟᱹᱠᱷᱭᱟᱹᱛ

https://en.m.wikipedia.org/wiki/Netaji_Subhas_Chandra_Bose_International_Airport

ᱵᱟᱦᱨᱮ ᱡᱚᱱᱚᱲ

ᱥᱤᱧᱚᱛᱤᱭᱟᱹ ᱩᱰᱟᱹᱱ ᱰᱟᱹᱦᱤ ᱯᱨᱚᱫᱷᱟᱱᱤᱠᱚᱨᱚᱱ ᱨᱮ ᱵᱤᱡᱩ ᱯᱚᱴᱱᱟᱭᱚᱠ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ

ᱛᱷᱚᱠ:ᱳᱰᱤᱥᱟ ᱨᱮᱱᱟᱜ ᱩᱰᱟᱹᱱ ᱰᱟᱹᱦᱤ ᱠᱚ
ᱛᱷᱚᱠ:ᱥᱤᱧᱚᱛ ᱨᱮ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱠᱚ
ᱛᱷᱚᱠ:ᱵᱷᱩᱵᱽᱱᱮᱥᱚᱨ ᱨᱮ ᱥᱟᱜᱟᱲᱚᱢ